Kiyevda Donbassning alohida maqomi haqidagi qonunga qarshi 10 ming kishi maydonga chiqdi

Kiyev markazidagi Mustaqillik maydonida Donbassning alohida maqomi haqidagi qonun qabul qilinishiga qarshi norozilik aksiyasi bo‘lib o‘tmoqda. Bu haqda “Interfaks” xabar berdi.

“Kapitulyatsiyani to‘xtatamiz!” shiori ostidagi miting tushki payt boshlandi va 10 mingga yaqin kishini to‘pladi.
Norozilik aksiyasi ishtirokchilari “Shtaynmayer formulasi” — Donbassga alohida maqom berish va Ukraina qo‘shinlarini ajratish liniyasidan olib chiqilishiga qarshi chiqmoqda. Kiyev markazida mitingga to‘planganlar mamlakat rasmiylarining mazkur qarorini “kapitulyatsiya” va milliy manfaatlarning boy berilishi deb baholamoqda.